Nitrorühm
Nitrorühm on orgaanilise ühendi molekuli osa, selles esinev funktsionaalrühm –NO2. Seejuures orgaanilise molekuli süsiniku aatom on ühendatud lämmastiku aatomi kaudu kahe hapniku aatomiga. Nitrorühma sisaldavaid ühendeid nimetatakse nitroühenditeks. Formaalselt esineb nitrorühm ka lämmastikhappeestrites (nitraatides): R-O-NO2. Nitrorühma molekuli sisseviimise reaktsiooni nimetatakse nitreerimiseks.